Ko te ara tēnā o Mahuru e eke ai koe ki runga i a Huarau. Tīhaoa te kau kōpuni, ka pahure atu i reira te kāhui kura. Te kura i nunumi ki runga ki o Rehua, te kura i riro atu ki Tāpokopoko te Rangi, te kura i riro atu Te Ana Mātao ki te whare taua, Ngā Kurakura i Hine-nui-te pō. Whakauru atu ki roto i tō koutou whare, te whare o Rangiāio, takoto mai ki roto o Wharepapa o Ruakipōuri, ko tēnā te whare i tītari ai ō koutou tinana. 